|  |
| --- |
| +\*xfs\*pvs\*lsu\*cvA\*xBj\*qEC\*gyb\*vAq\*ctk\*CcE\*pBk\*- +\*yqw\*BjB\*yam\*klu\*xaa\*wEv\*EDt\*xku\*xBC\*jus\*zew\*- +\*eDs\*lyd\*lyd\*lyd\*lyd\*Bxc\*FjA\*yFt\*ruB\*Bsf\*zfE\*- +\*ftw\*lBa\*Chk\*sta\*Bgg\*gxk\*wyv\*kkq\*rrB\*CBB\*onA\*- +\*ftA\*vlx\*knl\*CyC\*vbn\*wko\*FxA\*gzC\*woc\*vik\*uws\*- +\*xjq\*yFt\*Dog\*pzC\*jCE\*ngz\*pjk\*jcE\*luw\*jBC\*uzq\*- |

|  |
| --- |
|  |



REPUBLIKA HRVATSKA

ZADARSKA ŽUPANIJA

OPĆINA STARIGRAD

**Jedinstveni upravni odjel**

KLASA: 402-04/23-01/2

URBROJ: 2198-9-3-23-6

Starigrad-Paklenica, 06.11.2023. godine

Na temelju članka 29. Pravilnika o financiranju programa javnih potreba Općine Starigrad (Službeni glasnik Zadarske županije 16/16) po prijedlogu Povjerenstva za provedbu postupka Javnog poziva za predlaganje javnih potreba u kulturi Općine Starigrad za 2024. godinu (u daljnjem tekstu: Povjerenstvo), Pročelnica Jedinstvenog upravnog odjela, donosi

**Odluka**

**o dodjeli financijskih sredstava**

**I.**

Po provedenom Javnom pozivu za predlaganje javnih potreba u kulturi Općine Starigrad za 2024. godinu, po prijedlogu Povjerenstva, donosi se Odluka o dodjeli financijskih sredstava prijaviteljima čije prijave su prošle postupak ocjenjivanja.

Najmanji iznos financijskih sredstava koji se mogao prijaviti i ugovoriti po pojedinom programu/projektu/manifestaciji – prioritetno područje **kultura** – je 265,00 EUR, a najveći iznos po pojedinom projektu je 3.981,00 EUR.

Zaprimljena je ukupno 1 (jedna) prijava na natječaj.

**II.**

Odobrava se dodjela sredstava slijedećim prijaviteljima:

|  |  |  |  |  |
| --- | --- | --- | --- | --- |
| **Redni**  **Broj**: | **Podnositelj prijave:** | **Naziv program/ projekta; evidencijski broj:** | **Zatraženi iznos sufinanciranja:** | **Odobreni iznos sufinanciranja:** |
| 1. | KUD „Podgorac“, A. Stepinca 32, 23244 Starigrad Paklenica  OIB: 61789251179 | Redovna djelatnost  23-2 | 3.981,00 EUR | 3.981,00 EUR |
| **Odobrena sredstva – kultura** | | | | 3.981,00 EUR |
| **UKUPAN IZNOS ODOBRENIH SREDSTAVA:** | | | | 3.981,00 EUR |

**III.**

Sukladno odredbama Pravilnika i Natječaja, prijaviteljima kojima nisu odobrena financijska sredstva, može se na njihov zahtjev u roku od 8 dana omogućiti uvid u ocjenu njihovog programa ili projekta uz pravo Općine da zaštiti tajnost podataka o osobama koje su ocjenjivale program ili projekt. Općina će prijaviteljima koji su nezadovoljni odlukom o dodjeli financijskih sredstava omogućiti pravo na prigovor. Prigovor se može podnijeti isključivo na natječajni postupak te eventualno bodovanje nekog kriterija s 0 bodova, ukoliko prijavitelj smatra da je u prijavi dostavio dovoljno argumenata za drugačije bodovanje. Prigovor se ne može podnijeti na odluku o neodobravanju sredstava ili visini dodijeljenih sredstava. Prigovori se podnose Jedinstvenom upravnom odjelu Općine u pisanom obliku, u roku od 8 dana od dana dostave pisane obavijesti o rezultatima natječaja. Odluku o prigovoru donosi načelnik Općine Starigrad.

**IV.**

Sa svim prijaviteljima kojima su odobrena financijska sredstva Općina će potpisati ugovor o financiranju programa ili projekata najkasnije 30 dana od dana donošenja odluke o financiranju.

Prije potpisa ugovora prijavitelj će morati priložiti dokaze da se protiv odgovorne osobe i voditelja programa/projekta ne vodi kazneni postupak, da prijavitelj ima podmirene sve doprinose i plaćen porez, kao i obveze prema Općini Starigrad te izjavu o nepostojanju dvostrukog financiranja (ukoliko ranije nije dostavljeno), u protivnom neće biti ispunjeni propisani uvjeti za sklapanje ugovora.

**V.**

Ova Odluka stupa na snagu danom donošenja, a objavit će se na [www.opcina-starigrad.hr](http://www.opcina-starigrad.hr).

**PROČELNICA:**

Marina Milovac, mag.archeol.

Dostaviti:

1. Podnositeljima prijava
2. Pismohrana, ovdje.